Բնորդուհիներ (նկար)

«Բնորդուհիներ» (ֆր.՝ Les Poseuses), ֆրանսիացի նկարիչ Ժորժ Սյորայի նկար՝ ստեղծված 1886 և 1888 թվականների ընթացքում։ Ներառված է Ֆիլադելֆիայի Բարնսի ֆոնդի նկարների հավաքածուում։ Նկարն առաջին անգամ ցուցադրվել է 1888 թվականի գարնանը՝ Անկախների սալոնում։
«Բնորդուհիներ» կտավը՝ Սյորայի վեց հիմնական աշխատանքներից երրորդը, ստեղծվել է ի պատասխան այն քննադատների, ովքեր Սյորայի արվեստը համարել են պարզունակ և սառն այն պատճառով, որ նա չի կարողացել պատկերել կյանքը։ Ի պատասխան՝ նկարիչը նույն մերկ մոդելն ստեղծել է երեք տարբեր դիրքերով։ Արվեսատանոցի ձախ պատին Սյորայի 1884-1886 թվականներին նկարած «Կիրակնօրյա կեսօրը Գրանդ Ժատ կղզում» նկարի մի հատվածն է։ Նկարը կարևոր նշանակություն է ունեցել Սյորայի արվեստում՝ ստեղծագործության պուանտիլիստական տեխնիկայի կիրառման շնորհիվ։


== Ժորժ Պիեռ Սյորա ==
Ժորժ Պիեռ Սյորան եղել է Էռնեստինա Ֆևրի և Անտուան Կրիզոստոմ Սյորայի երրորդ երեխան, ծնվել է 1859 թվականի դեկտեմբերի 2-ին Փարիզում՝ բուրժուական ընտանիքում։ 1878 թվականին ընդունվել է Փարիզի Գեղեցիկ արվեստների դպրոց։ Այնուհետև սովորել է Անրի Լեմանի մոտ։ Համագործակցելով այնպիսի նկարիչների հետ, ինչպիսիք են Պոլ Սինյակը, Ալբեր Դյուբուա-Պիեն և Օդիլոն Ռեդոնը՝ Սյորան պատասխանատվություն էր կրում Անկախների սալոնի համար, որն ստեղծվել էր որպես այլընտրանք կառավարության կողմից ֆինանսավորվող Փարիզյան սալոնի։
Սյորայի առավել հայտնի աշխատանքներից է «Կիրակնօրյա զբոսանք Գրանդ ժատ կղզում» (1884-1886 Արվեստի ինստիտուտ, Չիկագո) նկարը։ Ուսումնասիրելով գույնի և լույսի օրինաչափությունները, օպտիկական էֆեկտները՝ նկարիչը ձգտել է ստեղծել գուներանգային, լուսաօդային ու տարածական խնդիրների լուծման գիտական հիմք։
Սյորան ստեղծել է պուանտիլիստական գեղանկարչական ոճը, որում ամբողջական պատկերը ստանում են հիմնական գույներով նկարված առանձին-առանձին մանր կետերի բազմության միջոցով երկրորդական և միջանկյալ գույների տեսողական խաբկանք ստեղծելով։ 


== Նկարի տեխնիկա ==
«Բնորդուհիները» պուանտիլիստական ոճի վառ օրինակ է. Ամերիկացի արվեստաբան Նորմա Բրոուդը Art Bulletin-ում պուանտիլիզմը համեմատել է 1880-ական թվականների Ֆրանսիական ֆոտոտպագրության հետ։ Իր աշխատանքներում Սյորան ջանացել է վերարտադրել բնության մեջ հանդիպող գույներն ու երանգները։


== Սյուժե և նկարագրություն ==
1886-1888 թվականների ընթացքում ստեղծված «Բնորդուհիները» նկարը Սյորայի պատասխանն է՝ ուղղված «Կիրակնօրյա զբոսանք Գրանդ ժատ կղզում» նկարի քննադատներին։ Քննադատները փաստել էին, որ նկարում պատկերված կերպարները բավականաչափ իրական չեն։ «Բնորդուհիները» երբեմն դիտվել է որպես քննադատության պատասխան և «Կիրակնօրյա զբոսանք Գրանդ ժատ կղզում» կոմպոզիցիայի մաս կազմելով՝ դարձել է կապող օղակ երկու աշխատանքների միջև։ Նկարում առավել վաղ շրջանի կտավի առկայությունը թույլ է տալիս կարծելու, որ կերպարները պատկերվել են արվեստանոցում։

Բնորդուհիները մուսաներ չեն․ նրանք կանայք են, ովքեր գումար են աշխատում։ Ենթադրվում է, որ նման մոտեցումը դժվարացնում է գեղանկարչության մեջ կանանց օբյեկտիվիզացնելու ավանդական մոտեցումը։«Բնորդուհիներ» նկարի էտյուդները (Օրսե թանգարան, Փարիզ)
		
		
		
		
		


== Պատմություն ==
Սյորան ստեղծել է «Բնորդուհիներ» նկարի երկու տարբերակ։ Չափսերով փոքր տարբերակն ավելի է համապատասխանում դիվիզիոնիզմի տեխնիկային։ Նկարի այս տարբերակը պատկերված է եղել 1991 թվականին Մետրոպոլիտեն թանգարանում կայացած Սյորայի ցուցահանդեսի կատալոգի կազմին։ Չնայած նկարը երբևէ պատկանել է առևտրական Հայնց Բերգրյունին, այնուհետև այն համալրել է հավաքորդ Փոլ Ալենի հավաքածուն։ 1947 թվականին Սյորայի առաջին հովանավորներից և ջատագովներից Ֆելիքս Ֆենեոնի հավաքածուի վաճառքի ժամանակ Ֆրանսիան ձեռք է բերել նկարի էտյուդները, որոնք պահվում են Օրսե թանգարանում։


== Գրականություն ==
Aichele, K. Porter (1989). «SEURAT’S „LES POSEUSES“ IN THE CONTEXT OF FRENCH REALIST LITERATURE». Nineteenth-Century French Studies. 17(3/4): 385—396. ISSN (identifier)|ISSN 0146-7891.
Broude, Norma (1974). «New Light on Seurat’s „Dot“: Its Relation to Photo-Mechanical Color Printing in France in the 1880’s». The Art Bulletin. 56 (4): 581—589 ISSN (identifier)|ISSN 0004-3079.
Distel Anne (1992) [1991]։ Seurat (ֆրանսերեն)։ Paris: Ed. du Chêne։ ISBN 9782851087119։  
Dorra Henri, Rewald John (1959)։ Seurat : L'oeuvre peint, biographie et catalogue critique (ֆրանսերեն)։ Les Beaux-Arts։ OCLC 873288696 
Hauke César M. de, Seurat Georges (1962)։ Seurat et son oeuvre; [catalogue] (ֆրանսերեն)։ Gründ։ OCLC 1266200 
Herbert Robert L., Cachin Françoise (1991)։ Georges Seurat, 1859-1891։ New York, NY: Metropolitan Museum of Art : Distributed by Abrams։ ISBN 9780870996184։ OCLC 23870062  
Herbert Robert (2001)։ Seurat : drawings and paintings։ New Haven, CT: Yale University Press։ ISBN 9780300071313։ OCLC 45002103 
IRESON, NANCY (2010). «The pointillist and the past: three English views of Seurat». The Burlington Magazine. 152(1293): 799—803. ISSN (identifier)|ISSN 0007-6287.
Kostka Alexandre (2000)։ «Two ladies vanishing : die "Poseuses" von Georges Seurat in der Sammlung Harry Graf Kessler; Kunsttransfer als Teilrezeption»։  in Fleckner Uwe, Schieder Martin, Zimmermann Michael F։ Jenseits der Grenzen. französische und deutsche Kunst vom Ancien Régime bis zur Gegenwart : Thomas W. Gaehtgens zum 60. Geburtstag 1 1 (գերմաներեն)։ Köln: DuMont։ ISBN 9783770153411։ OCLC 886754027 
Madeleine-Perdrillat Alain (1990)։ Seurat։ Rizzoli։ ISBN 9780847812868։ OCLC 886215932 
Nochlin Linda (March 1994)։ «Body politics : Seurat's "Poseuses»։ Art in America (Art Media Holdings) (3): 71–79։ ISSN 0004-3214։ OCLC 959051968 
Georges Seurat։ New York: Wittenborn and Co.։ 1943։ OCLC 561921719։ Վերցված է 2018-10-23  
Rich, Daniel Catton (1958), Seurat - paintings and drawings, Art Institute of Chicago, OCLC 313002001, «Art Institute of Chicago, January 16 - March 7, 1958; the Museum of Modern Art, New York, March 24 - May 11, 1958» 
Tate. «Neo-impressionism — Art Term». Tate. Retrieved 2020-11-24.


== Ծանոթագրություններ ==


== Արտաքին հղումներ ==
«Georges Seurat: Models (Poseuses)»։ Barnes Collection Online — Georges Seurat: Models (Poseuses)։ Վերցված է 2018-11-01 
Butcher David (2019-11-06)։ «The Art Mysteries with Waldemar Januszczak: Seurat's Les Poseuses»։ Radio Times։ Արխիվացված է օրիգինալից 2020-03-24-ին։ Վերցված է 2020-03-24